b'\n_START_ARTICLE_\nLiettuan ilmatilan loukkaukset 2005\n_START_SECTION_\nIlju\xc5\xa1in Il-76:n lento ilmatilassa\n_START_PARAGRAPH_\n27. hein\xc3\xa4kuuta 1994 saapuu Liettuan ilmatilaan luvatta ven\xc3\xa4l\xc3\xa4inen kuljetuskone Ilju\xc5\xa1in Il-76, joka ei ole yhteydess\xc3\xa4 Liettuan lennonjohtoon. Liettuan ulkoasiainministeri\xc3\xb6 l\xc3\xa4hett\xc3\xa4\xc3\xa4 asiasta Ven\xc3\xa4j\xc3\xa4lle nootin, joka vastauksessaan toteaa vahingon johtuneen koordinoimattomasta toiminnasta kent\xc3\xa4n kanssa ja virheellisest\xc3\xa4 lentosuunnitelman teosta.\n_START_SECTION_\nSuhoi Su-27:n putoaminen\n_START_PARAGRAPH_\nVen\xc3\xa4j\xc3\xa4n ilmavoimien lehdist\xc3\xb6palvelun p\xc3\xa4\xc3\xa4llikk\xc3\xb6 Aleksandr Droby\xc5\xa1evskin mukaan 15. syyskuuta 2005 36-vuotiaan majuri Valeri Trojanovin ohjaamaan Suhoi Su-27 -h\xc3\xa4vitt\xc3\xa4j\xc3\xa4n navigaatioj\xc3\xa4rjestelm\xc3\xa4\xc3\xa4n tuli h\xc3\xa4iri\xc3\xb6 kesken kuudennen ilma-armeijan ja ilmatorjunnan ylilentoharjoitusten. Trojanov pelastautui heittoistuimella Liettuan ilmatilassa Suhoi Su-27:n murskautuessa maahan 55 kilometri\xc3\xa4 Liettuan toiseksi suurimman kaupungin, Kaunasin, pohjoispuolella Ploksciain taajaman yl\xc3\xa4puolella 190 kilometrin p\xc3\xa4\xc3\xa4ss\xc3\xa4 Vilnasta luoteeseen. Onnettomuudesta ei koitunut ihmisuhreja. Koska Suhoi Su-27:\xc3\xa4\xc3\xa4 ei ollut havaittu tutkakuvassa sen arvellaan lent\xc3\xa4neen matalalla. Ennen putoamistaan Trojanov ehti l\xc3\xa4hett\xc3\xa4\xc3\xa4 h\xc3\xa4t\xc3\xa4signaalin, mist\xc3\xa4 Liettualle ilmoitti signaalin poiminut Valko-Ven\xc3\xa4j\xc3\xa4n ilmavalvonta. Trojanovin ohjaama Suhoi Su-27 putosi liettualaisen maanviljelij\xc3\xa4n pellolle. Sill\xc3\xa4 oli aseistuksena nelj\xc3\xa4 ilmasta-ilmaan -ohjusta mukanaan. Trojanov kuuluu Lotinanpellossa Karjalassa tukikohtaansa pit\xc3\xa4v\xc3\xa4\xc3\xa4n 177. lentorykmenttiin.\n_START_SECTION_\nLiettualainen esitutkinta\n_START_PARAGRAPH_\n16. syyskuuta 2005 ilmoitti Liettuan puolustusministeri Gediminas Kirkilas, ettei lent\xc3\xa4j\xc3\xa4\xc3\xa4 eik\xc3\xa4 Suhoi Su-27:n l\xc3\xb6ytynytt\xc3\xa4 mustaa laatikkoa luovuteta Moskovan pyynn\xc3\xb6ist\xc3\xa4 huolimatta Ven\xc3\xa4j\xc3\xa4lle takaisin, vaan asiasta j\xc3\xa4rjestet\xc3\xa4\xc3\xa4n perusteellinen tutkinta. Alustavaa tutkintaa koordinoivan syytt\xc3\xa4j\xc3\xa4 Gintaas Jasaitisin mukaan Valeri Trojanov voi joutua vastaamaan syytteeseen, mik\xc3\xa4li onnettomuutta ei aiheuttanut tekninen vika. Toistaiseksi kuitenkin lent\xc3\xa4j\xc3\xa4\xc3\xa4 kuulustellaan todistajana. Mik\xc3\xa4li lent\xc3\xa4j\xc3\xa4 todettaisiin syylliseksi voisi rangaistus olla enint\xc3\xa4\xc3\xa4n kaksi vuotta vankeutta.\n_START_SECTION_\nPoliittisia tulkintoja\n_START_PARAGRAPH_\nLiettuan ilmavoimien komentajan kenraalimajuri Valdas Tutkus uskoo, ett\xc3\xa4 kyse on saattanut olla teknillisest\xc3\xa4 viasta. Liettuan sis\xc3\xa4asiainministeri\xc3\xb6 my\xc3\xb6nt\xc3\xa4\xc3\xa4 Trojanoville ja onnettomuutta tutkimaan pyrkiv\xc3\xa4lle ven\xc3\xa4l\xc3\xa4islautakunnalle viisumit. Liettuan parlamentin puhemies Arturas Paulauskas ilmoitti Liettuan radiossa 16. syyskuuta 2005 ettei asiaa ole syyt\xc3\xa4 paisutella. Viro valitti siit\xc3\xa4, ett\xc3\xa4 15. syyskuuta 2005 ennen onnettomuutta Ven\xc3\xa4j\xc3\xa4n sotilaskoneet rikkoivat sen ilmatilassa sallitun lent\xc3\xa4misen s\xc3\xa4\xc3\xa4nt\xc3\xb6j\xc3\xa4 j\xc3\xa4tt\xc3\xa4m\xc3\xa4ll\xc3\xa4 kytkem\xc3\xa4tt\xc3\xa4 transponderit p\xc3\xa4\xc3\xa4lle ja n\xc3\xa4in vaarantaen siviili-ilmailua. Ven\xc3\xa4j\xc3\xa4n puolustusministeri Sergei Ivanov kehotti virolaista osapuolta tutkimaan kansainv\xc3\xa4list\xc3\xa4 oikeutta todeten, ettei ensinn\xc3\xa4k\xc3\xa4\xc3\xa4n kaikissa sotilaskoneissa ole transpondereita ja toisekseen voi olla, vaikka transponderi olisikin, niiden p\xc3\xa4\xc3\xa4lle kytkeminen ei lain mukaan saata olla v\xc3\xa4ltt\xc3\xa4m\xc3\xa4t\xc3\xb6nt\xc3\xa4._NEWLINE_Ven\xc3\xa4j\xc3\xa4n puolustusministeri\xc3\xb6 pahoittelee onnettomuutta ja on valmis korvaamaan vahingot. 16. syyskuuta 2005 arvioivat liettualaiset viranomaiset vahingon arvoksi kolme miljoonaa euroa._NEWLINE_Liettua my\xc3\xb6nsi Valeri Trojanoville oleskeluluvan, mutta asetti h\xc3\xa4net kotiarestiin sallien tavata Ven\xc3\xa4j\xc3\xa4lt\xc3\xa4 h\xc3\xa4nt\xc3\xa4 tapaamaan tulleen vaimon. Liettua pyrkii tutkimaan Suhoi Su-27:n mustan laatikon ilman ven\xc3\xa4l\xc3\xa4isi\xc3\xa4 Nato-liittolaiten avulla. Ven\xc3\xa4j\xc3\xa4 on ilmoittanut, ettei se todenn\xc3\xa4k\xc3\xb6isesti aukea ilman ven\xc3\xa4l\xc3\xa4ist\xc3\xa4 purkulaitetta. Liettuan puolustusministeri ep\xc3\xa4ili, ett\xc3\xa4 onnettomuus on saatettu suunnitella etuk\xc3\xa4teen Moskovassa. Asiasta on kehkeytynyt diplomaattinen sanasota Ven\xc3\xa4j\xc3\xa4n ja Liettuan v\xc3\xa4lille.'